
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 662 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση κοινής υπουργικής απόφασης «Καθορι¬ 
σμός σχέσης εργασίας και αποζημίωσης Αντιπροέ¬ 
δρου Διοικητικού Συμβουλίου του Οίκου Ναύτου και 

ορισμός νέων αρμοδιοτήτων αυτού» (Β' 1166). 1 

Ανάθεση καθηκόντων στον Γενικό Διευθυντή και στον 
Αναπληρωτή Γενικό Διευθυντή της Γενικής Γραμμα- 
τείας Αποδήμου Ελληνισμού (Γ.Γ.Α.Ε) και μεταβίβαση 
αρμοδιοτήτων στον Προϊστάμενο Δ/νσης Διοικητι¬ 


κής Υποστήριξης της Γ.Γ.Α.Ε. 2 

Διορισμός μέλους της Εθνικής Αναλογιστικής Αρχής 

(Ε.Α.Α.). 3 

Σύσταση Επιτροπής Προσλήψεως οκτώ (8) ατόμων ως 
Ειδικού Επιστημονικού Προσωπικού με σύμβαση ερ¬ 
γασίας ιδιωτικού δικαίου ορισμένου χρόνου διάρκει¬ 
ας (2) δύο ετών για τη στελέχωση της Γραμματείας 
της Εθνικής Αναλογιστικής Αρχής (Ε.Α.Α.). 4 


ΑΠΟΦΑΣΕΙ Σ 

Αριθμ. 2/23294/0022 (1) 


Τροποποίηση κοινής υπουργικής απόφασης «Καθορισμός 
σχέσης εργασίας και αποζημίωσης Αντιπροέδρου Δι¬ 
οικητικού Συμβουλίου του Οίκου Ναύτου και ορισμός 
νέων αρμοδιοτήτων αυτού» (Β' 1166). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Το εδ. (θ) της παραγρ. 1 του άρθρου 8 του ν.2575/1998 
«Ρύθμιση θεμάτων αρμοδιότητας Υπουργείου Εμπορικής 
Ναυτιλίας» (Α' 23). 

β) Της παρ. 3 και 4 του άρθρου 31 του ν.2166/1993 «Κίνητρα 
ανάπτυξης επιχειρήσεων, διαρρυθμίσεις στην έμμεση και 
άμεση φορολογία και άλλες διατάξεις» (Α' 137). 

γ) Του άρθρου 4 του π.δ. 193/2002 (Α' 177), όπως τροποποι¬ 
ήθηκε με το άρθρο 1 του π.δ. 174/2005 (Α' 223) «Οργανισμός 
διάρθρωσης και λειτουργίας του Οίκου Ναύτου. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
Πρωθυπουργού και του Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (Β' 1432). 

3. Την υπ’ αριθμ. 2/39903/0022/29.7.2004 κοινή υπουργική 
απόφαση «Καθορισμός σχέσης εργασίας και αποζημίωσης 

Αντιπροέδρου Διοικητικού Συμβουλίου του Οίκου Ναύτου 
και ορισμός νέων αρμοδιοτήτων αυτού (Β' 1166). 

4. Την υπ’ αριθμ. 5214.8/07/05/19.8.2005 απόφασή μας «Τρο¬ 
ποποίηση Αποφάσεων «Συγκρότηση Διοικητικού Συμβουλί¬ 
ου Οίκου Ναύτου (τ.Ν.Π.Δ.Δ. 213/30.8.2005). 

5. Το γεγονός ότι από τις διατάξεις αυτής της απόφασης 
δεν προκαλείται πρόσθετη δαπάνη σε βάρος του Προϋπολο¬ 
γισμού του Οίκου Ναύτου πέραν αυτής που καθορίστηκε με 
την υπ’ αριθμ. 2/39903/0022/29.7.2004 κοινή υπουργική από¬ 
φαση του Υπουργού Εμπορικής Ναυτιλίας και του Υπουργού 
Οικονομίας και Οικονομικών (Β' 1166), αποφασίζουμε: 

1. Τροποποιούμε την υπ’ αριθμ. 2/39903/0022/29.7.2004 
κοινή υπουργική απόφαση ως προς τα εδ. α, β, γ, δ, ε, στ, 
ζ, της παραγρ. 1 και αναθέτουμε στον Αντιπρόεδρο του 
Οίκου Ναύτου τις εξής αρμοδιότητες, οι οποίες παύουν να 
ασκούνται από τον Πρόεδρο του Οίκου Ναύτου: 

α) Την εποπτεία και ιεραρχικό έλεγχο της Γενικής Επι¬ 
θεώρησης του Οίκου Ναύτου. 

β) Την εκπροσώπηση του Διοικητικού Συμβουλίου του 
Οίκου Ναύτου στις διαδικασίες αξιοποίησης του Νοσηλευ¬ 
τικού Ιδρύματος Εμπορικού Ναυτικού (ΝΙΕΝ) και τις παιδικές 
εξοχές Ο.Ν. ΠΕΟΝ στον Άγιο Ανδρέα Αττικής. 

γ) Την εν γένει εποπτεία και έλεγχο των διαδικασιών για 
την ανάπτυξη του πληροφοριακού συστήματος ηλεκτρονι¬ 
κής εξυπηρέτησης του πολίτου ΟΝ. (Μέτρο 114). 

2. Κατά τα λοιπά ισχύει η υπ’ αριθμ. 2/39903/0022/29.7.2004 
κοινή υπουργική απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από την ημερομηνία δημοσίευσή 
της. 

Αθήνα, 19 Μάίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθμ. 123 (2) 

Ανάθεση καθηκόντων στον Γ ενικό Διευθυντή και στον Ανα¬ 
πληρωτή Γενικό Διευθυντή της Γενικής Γραμματείας 
Αποδήμου Ελληνισμού (Γ.Γ.Α.Ε) και μεταβίβαση αρμο¬ 
διοτήτων στον Προϊστάμενο Δ/νσης Διοικητικής Υπο¬ 
στήριξης της Γ.Γ.Α.Ε. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του π.δ. 104/1983 «Αρμοδιότητες της 
Γενικής Γραμματείας Απόδημου Ελληνισμού» (ΦΕΚ 49 
Α'/20.4.1983). 

2. Τ ις διατάξεις του π.δ. 122/2003 «Οργανισμός της Γ ενικής 
Γραμματείας Απόδημου Ελληνισμού (Γ.Γ.Α.Ε) του Υπουργείου 

Εξωτερικών» (ΦΕΚ 107 Α78.5.2003) 

3. Την παράγραφο 5 του άρθρου 31 του ν. 3259/2004 
(ΦΕΚ 149/Α74.8.2004). 

4. Το π.δ. 33/2006 «Διορισμός μελών της Κυβέρνησης και 
Υφυπουργών» (ΦΕΚ 35/Α715.2.2006). 

5. Την υπ’ αριθμ. Π23ΥΦΥΠ -4838/ΑΣ 1811/27.2.2006 από¬ 
φαση του Πρωθυπουργού και της Υπουργού Εξωτερικών 
«Ανάθεση αρμοδιοτήτων στους Υφυπουργούς Εξωτερικών» 
(ΦΕΚ 248/Β727.2.2006). 

6. Την υπ’ αριθμ. 43/8.3.2006 απόφαση του Υφυπουργού 
Εξωτερικών Θεόδωρου Κασσίμη για την πρόσληψη του 
Ιωάννη Κυπαρισσίδη του Κυπαρίσση στη θέση του Γενικού 
Διευθυντού στην Γ ενική Γ ραμματεία Απόδημου Ελληνισμού 
(ΦΕΚ 94/Γ730.3.2006). 

7. Την υπ’ αριθμ. 44/8.3.2006 απόφαση του Υφυπουργού 
Εξωτερικών Θεόδωρου Κασσίμη για την πρόσληψη του 
Γεωργίου Λεούση του Σταύρου στη θέση του Αναπληρωτού 
Γενικού Διευθυντού στην Γενική Γραμματεία Απόδημου 
Ελληνισμού (ΦΕΚ 94/Γ/30.3.2006). 

8. Την ανάγκη διασφάλισης της εύρυθμης λειτουργίας 
των Υπηρεσιών της Γ.Γ.Α.Ε. 

9. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη εις βάρος 
του κρατικού προϋπολογισμού, αποφασίζουμε: 

Άρθρο 1 

Στον Γενικό Διευθυντή της Γενικής Γραμματείας Από¬ 
δημου Ελληνισμού (Γ.Γ.Α.Ε) αναθέτουμε τα παρακάτω κα¬ 
θήκοντα: 

• Εκπροσώπηση του Υφυπουργού Εξωτερικών αρμοδίου 
για θέματα Απόδημου Ελληνισμού, κατόπιν συμφώνου γνώ¬ 
μης αυτού, επί θεμάτων τα οποία άπτονται του αντικειμένου 
της Γ ενικής Γ ραμματείας Απόδημου Ελληνισμού (Γ.Γ.Α.Ε). 

• Εποπτεία και συντονισμός του έργου όλων των Διευ¬ 
θύνσεων και Αυτοτελών Τμημάτων της Γ.Γ.Α.Ε. 

• Εποπτεία του Συμβουλίου Απόδημου Ελληνισμού (ΣΑΕ) 
και της Παγκόσμιας Συνέλευσης Ελληνισμού (ΠΣΕ), η οποία 
θα ασκείται παράλληλα με τον Υφυπουργό Εξωτερικών. 

Ειδικότερα: 

1. Εισήγηση για κατάρτιση του τακτικού προϋπολογισμού 
και του προϋπολογισμού δημοσίων επενδύσεων της Γ.Γ.Α.Ε. 
Η κατάρτιση και η εκτέλεση αυτών μετά από σύμφωνη 
γνώμη του Υφυπουργού. 

2. Εισηγήσεις για την επιχορήγηση δημοσίων υπηρεσι¬ 
ών, ΝΠΔΔ, ΝΠΙΔ, ΟΤΑ, Οργανώσεων Ελλήνων Εξωτερικού 
και Παλιννοστούντων, συλλόγων, κ,λπ. για την εφαρμογή 
προγραμμάτων και δραστηριοτήτων αρμοδιότητας Γ.Γ.Α.Ε. 
Κατάρτιση ενιαίου προγράμματος προμηθειών ή προτάσεις 
για χορήγηση εξουσιοδοτήσεων. 

3. Ο προγραμματισμός των προγραμμάτων (εκπαιδευ¬ 
τικών, επιμορφωτικών, φιλοξενίας κ.λπ.) της Γ.Γ.Α.Ε και η 
εποπτεία υλοποίησής τους. 

4. Ερωτήματα προς το οικείο Υπηρεσιακό Συμβούλιο για 
θέματα υπηρεσιακής κατάστασης όλων των υπαλλήλων (σύ¬ 
νταξη πινάκων προακτέων, ένσταση κατά καταστάσεων που 
περιέχουν δηλωτικά στοιχεία της υπηρεσιακής κατάστασης 
των υπαλλήλων, άδειες άνευ αποδοχών, άδειες άσκησης ιδ. 
έργου επ’ αμοιβή, χορήγηση μισθολογικών κλιμακίων). 

5. Λήψη αποφάσεων για όλα τα θέματα που αφορούν 
την υπηρεσιακή κατάσταση του με οποιαδήποτε σχέση 
εργασίας προσωπικού της Γ.Γ.Α.Ε., όπως: 

α) Τοποθετήσεις, μετακινήσεις, αναπληρώσεις προϊστα¬ 
μένων Δ/νσεων ή Αυτοτελών Τμημάτων. 

β) Τ οποθετήσεις και μετακινήσεις προϊσταμένων τμημά¬ 
των και όλων των υπαλλήλων στις Δ/νσεις και στα Αυτο¬ 
τελή Τμήματα της Γ.Γ.Α.Ε. 

γ) Μεταθέσεις, αποσπάσεις, αποδοχή παραιτήσεων, μο¬ 
νιμοποιήσεις, μετατάξεις, αναγνώριση προϋπηρεσίας μετά 


από σύμφωνη γνώμη του Υφυπουργού. 

δ) Κύρωση πινάκων προακτέων και εκδίκαση ενστάσεων 
κατά των πινάκων αυτών. 

ε) Έγκριση παροχής υπερωριακής εργασίας υπαλλήλων 
της Γ.Γ.Α.Ε. και υπαλλήλων άλλων φορέων του δημόσιου το¬ 
μέα που υπηρετούν στη Γ.Γ.Α.Ε., καθώς και της αντίστοιχης 
αμοιβής, κατά τις κείμενες διατάξεις, μετά από σύμφωνη 
γνώμη του Υφυπουργού. 

στ) Εγκρίσεις και αποφάσεις των υπερωριών των προ¬ 
ϊσταμένων Δ/νσεων και αυτοτελών Τμημάτων μετά από 
σύμφωνη γνώμη του Υφυπουργού. 

ζ) Αποφάσεις για προσαυξήσεις αποδοχών. 

η) Χορήγηση αδειών στους προϊσταμένους Διευθύνσεων 
και Αυτοτελών Τμημάτων, μετά από σύμφωνη γνώμη του 
Υφυπουργού. 

θ) Πειθαρχικές αποφάσεις, πράξεις πειθαρχικής διαδικα¬ 
σίας και υποβολή ερωτημάτων προς το Υπηρεσιακό Πει¬ 
θαρχικό Συμβούλιο, κατά τον Υπαλληλικό Κώδικα. 

ι) Εγκρίσεις και αποφάσεις μετακινήσεων για εκτέλεση 
υπηρεσίας στο εσωτερικό, για δε το εξωτερικό μετά από 
σύμφωνη γνώμη του Υφυπουργού, όλων των υπαλλήλων 
που υπηρετούν στην Γ.Γ.Α.Ε. και ιδιωτών. 

6. Εξέταση ενστάσεων κατά πράξεων υπηρεσιακών ορ¬ 
γάνων της Γ.Γ.Α.Ε. 

7. Έγκριση για τη χορήγηση αντιγράφων από τα τηρούμενα 
στις Διευθύνσεις πρωτότυπα «Άκρως Απόρρητα» έγγραφα. 

δ.Έγγραφα, αποφάσεις και εγκύκλιοι σε θέματα αρμοδι¬ 
ότητας περισσοτέρων της μιας Διευθύνσεων. 

9. Απαντήσεις σε αιτήματα επανεξέτασης ή αναφοράς 
παραπόνων ή καταγγελίες πολιτών κατά πράξεων ή πα¬ 
ραλείψεων υπηρεσιακών οργάνων της Γ.Γ.Α.Ε. 

10. Εισηγήσεις για απονομή ηθικών αμοιβών, βραβεύσεων κ.λπ. 

11. Αποφάσεις σύστασης και συγκρότησης συλλογικών 
οργάνων και επιτροπών της Γ.Γ.Α.Ε., μετά από σύμφωνη 
γνώμη του Υφυπουργού. 

12. Εγκρίσεις μελετών, αποφάσεις έγκρισης δαπανών, θε¬ 
ωρήσεις δαπανών, εντολές προμηθειών ή εκτέλεσης έργων, 
μέχρι του ποσού των 10.000 ευρώ. 

13. Δαπάνες φιλοφρονήσεων και δημοσίων σχέσεων όπως 
διαμονή, διατροφή, δώρα, μετακινήσεις και κάθε σχετική 
με αυτές δαπάνη για πρόσωπα που φιλοξενούνται από τη 
Γ.Γ.Α.Ε, μέχρι του συνολικού ποσού 15.000 Ευρώ ετησίως. 

14. Εντολές προς την Τράπεζα της Ελλάδας για έκδοση 
επιταγών σε συνάλλαγμα βάσει χρηματικών ενταλμάτων. 

15. Την καταβολή στη Δημόσια Οικονομική Υπηρεσία των 
δαπανών που προβλέπονται από τις κείμενες διατάξεις. 

ΙΘ.Έγγραφα με τα οποία ζητούνται συμπληρωματικά στοι¬ 
χεία για την δυνατότητα επιχορηγήσεων για σκοπούς της 
Γ.Γ.Α.Ε. καθώς και έγγραφα σε αιτήματα για επιχορηγήσεις 
σύμφωνα με τον εγκεκριμένο προϋπολογισμό της Γ.Γ.Α.Ε. 

Άρθρο 2 

Στον Αναπληρωτή Γ ενικό Διευθυντή της Γ.Γ.Α.Ε. αναθέ¬ 
τουμε τα παρακάτω καθήκοντα: 

1. Εκπροσώπηση του Υφυπουργού Εξωτερικών, αρμοδίου 
για θέματα Απόδημου Ελληνισμού, κατόπιν συμφώνου γνώ¬ 
μης αυτού, επί θεμάτων τα οποία άπτονται του αντικειμένου 
της Γενικής Γραμματείας Απόδημου Ελληνισμού (Γ.Γ.Α.Ε). 

2. Η εποπτεία λειτουργίας των κατασκηνωτικών χώρων 
της Γ.Γ.Α.Ε. 

3. Η ευθύνη για την προβολή του έργου της Γ.Γ.Α.Ε με 
κάθε πρόσφορο μέσο στην Ελλάδα και στο εξωτερικό. 

4. Παροχή απαντήσεων σε αιτήσεις πολιτών και φορέων 
που έχουν έννομο συμφέρον. 

5. Παροχή στοιχείων σε Αρχές, Δικαστήρια κατά το νόμο ή 
σε εκτέλεση δικαστικών ή άλλων δεσμευτικών αποφάσεων. 

δ.Έγγραφα με τα οποία ζητούνται ή δίδονται πληροφορί¬ 
ες για την εφαρμογή και ερμηνεία διατάξεων της κείμενης 

νομοθεσίας. 

7. Δαπάνες φιλοφρονήσεων και δημοσίων σχέσεων όπως 
διαμονή, διατροφή, δώρα, μετακινήσεις και κάθε σχετική 
με αυτές δαπάνη για πρόσωπα που φιλοξενούνται από τη 
Γ.Γ.Α.Ε., μέχρι του συνολικού ποσού 15.000 Ευρώ ετησίως. 

Αρθρο 3 

Στον Προϊστάμενο της Διεύθυνσης Διοικητικής Υποστήριξης 
της Γ.Γ.Α.Ε. μεταβιβάζονται οι παρακάτω αρμοδιότητες: 

1. Χορήγηση υπηρεσιακών βεβαιώσεων κάθε νομίμου μορ¬ 
φής κατά την κείμενη νομοθεσία. 

2. Εισήγηση προς τον Γενικό Διευθυντή για πράξεις και απο¬ 
φάσεις προαγωγής και μονιμοποίησης όλων των υπαλλήλων. 

3. Εισήγηση προς τον Γ ενικό Διευθυντή σε θέματα υπη¬ 
ρεσιακής κατάστασης όλων των υπαλλήλων. 

4. Εισήγηση προς τον Γ ενικό Διευθυντή για πράξεις και 
αποφάσεις καθορισμού αποδοχών, χορήγησης χρονοεπι- 
δομάτων, μισθολογικών κλιμακίων, επιδομάτων προσαυξή- 
σεων κ.λπ. σε όλους τους υπαλλήλους. 

5. Εισήγηση προς τον Γ ενικό Διευθυντή για αποφάσεις για 
την χορήγηση άδειας άσκησης ιδιωτικού έργου με αμοιβή, 
στους υπαλλήλους εφόσον υπάρχει έγκριση του Υπηρεσι¬ 
ακού Συμβουλίου της Γ.Γ.Α.Ε. 

6. Εισήγηση προς τον Γ ενικό Διευθυντή για αποφάσεις για την 
χορήγηση εκπαιδευτικών αδειών, αδειών άνευ αποδοχών εφόσον 
έχουν εγκριθεί από το Υπηρεσιακό Συμβούλιο της Γ.Γ.Α.Ε. 

7. Αποφάσεις συγκρότησης επιτροπών για εκκαθάριση 
αρχείων, παραλαβή προμηθειών, απογραφής υλικού καθώς 
και χαρακτηρισμού υλικού (μη εμπορεύσιμου) ως παραδο¬ 
τέου ή μη στον ΟΔΔΥ. 

8. Εισήγηση προς τον Γ ενικό Διευθυντή για αποφάσεις και 
κάθε σχετική πράξη για την χορήγηση κανονικών, αναρρω- 
τικών, γονικών και ειδικών αδειών, αδειών κύησης, λοχείας 
κ.λπ. σε υπαλλήλους, σύμφωνα με τις κείμενες διατάξεις. 

9. Εισήγηση στον Γενικό Διευθυντή για τον καθορισμό 
ανωτάτου ορίου τηλεφωνικών συνδιαλέξεων και για κα¬ 
ταλογισμό υπέρβασης επιτρεπομένων ανωτάτων ορίων 
τηλεφωνικών συνδιαλέξεων. 

10. Περιλήψεις αποφάσεων και πράξεων που δημοσιεύο¬ 
νται στην Εφημερίδα της Κυβερνήσεως Προεδρικών Δια¬ 
ταγμάτων και λοιπών πράξεων. 

11. Εισηγήσεις για την εξασφάλιση χρηματοδοτικών πό¬ 
ρων από την Ε.Ε. και διεθνείς οργανισμούς. 

12. Βεβαιώσεις για την πραγματοποίηση υπερωριακής 
απασχόλησης, απασχόλησης κατά τις Κυριακές και λοιπές 
εξαιρέσιμες ημέρες των αποσπασμένων υπαλλήλων της 
Γ.Γ.Α.Ε. καθώς και η έκδοση αποφάσεων. 

13. Προτάσεις καθιέρωσης υπερωριακής εργασίας για το προ¬ 
σωπικό ιδιωτικού δικαίου της Γ.Γ.Α.Ε, στο Υπουργείο Εργασίας 
καθώς και για το μόνιμο προσωπικό και την απασχόλησή του κατά 
τις Κυριακές και εξαιρέσιμες και η έκδοση σχετικών πράξεων. 

14. Διαπιστωτικές πράξεις και διαδικασίες ενέργειας από¬ 
λυσης λόγω 35ετίας ή ορίου ηλικίας ή θανάτου ή έκπτωσης, 
όλων των υπαλλήλων και διαπιστωτικές πράξεις σχέσεως 
λόγω ορίου ηλικίας προσωπικού ιδιωτικού δικαίου. 

15. Προτάσεις για αυξομείωση θέσεων προσωπικού. 

16. Ορισμός και αντικατάσταση υπολόγων διαχειριστών 
και αποφάσεις ορισμού ή αντικατάστασής των, καθώς και 
αποφάσεις για την απόδοση και την παράταση της προ¬ 
θεσμίας απόδοσης λογαριασμού χρηματικών ενταλμάτων 
προπληρωμής του τακτικού προϋπολογισμού. 

17. Προτάσεις για την έκδοση υπηρεσιακού διαβατηρίου 
για υπαλλήλους της Γ.Γ.Α.Ε., υπό την προϋπόθεση ότι έχει 
ήδη εκδοθεί σχετική απόφαση μετακίνησης. 

18. Τους πίνακες μεταθετέων υπαλλήλων καθώς και τις κα¬ 
ταστάσεις που περιέχουν δηλωτικά στοιχεία της υπηρεσιακής 
κατάστασης των υπαλλήλων, που συντάσσονται κάθε χρόνο. 

19. Τα προπαρασκευαστικά και λοιπά διαδικαστικά έγγρα¬ 


φα που αφορούν στη θέση σε διαθεσιμότητα λόγω νόσου 
ή άλλης αιτίας και στη θέση σε αργία ή επαναφορά στην 
ενεργό υπηρεσία υπαλλήλων της Γ.Γ.Α.Ε. ανεξάρτητα από 
τον βαθμό και την θέση που κατέχουν. 

20. Παροχή στοιχείων σχετικά με την υπηρεσιακή κατά¬ 
σταση Υπαλλήλων στο Συμβούλιο της Επικράτειας ή στα 
Διοικητικά Εφετεία σε περίπτωση άσκησης προσφυγής, 
προσυπογραφόμενα από το Νομικό Σύμβουλο Διοίκησης. 

21. Έγγραφα που αφορούν στη χορήγηση συναλλάγματος. 

22. Εισήγηση για την κατάρτιση και εφαρμογή του ενιαίου 
Προγράμματος Προμηθειών. 

23. Έγγραφα εκκαθάρισης και επιταγές πληρωμής, μισθών 
και λοιπών σταθερών αποδοχών των μονίμων, επί συμβάσει 
και επί θητεία υπαλλήλων της Γ.Γ.Α.Ε. 

24. Εγκρίσεις μελετών, αποφάσεις έγκρισης δαπανών, 
θεωρήσεις δαπανών, εντολές προμηθειών ή εκτέλεσης 
έργων, μέχρι του ποσού των 6.000 ευρώ. 

25. Εντολές προς τους υπολόγους για την καταβολή δα¬ 
πανών από τα χρηματικά εντάλματα προπληρωμής που 
έχουν εκδοθεί στο όνομά τους μέχρι του ποσού των 6.000 
ευρώ για κάθε περίπτωση. 

26. Πράξεις θεώρησης των καταστάσεων εκκαθάρισης 
όλων των δαπανών καθώς και σχετικά διαβιβαστικά έγ¬ 
γραφα από του ποσού των 3.000 ευρώ και πάνω, μετά από 
έγκριση του Γενικού Διευθυντού. 

27. Έγγραφα για τις δημοσιεύσεις στον τύπο των πάσης 
φύσεως διαγωνισμών. 

28. Εγκρίσεις για την κατανομή χώρων μεταξύ των ορ¬ 
γανικών μονάδων της Γ.Γ.Α.Ε και για την τεχνική υποδομή 
των χώρων αυτών. 

29. Αναλήψεις και εισπράξεις για λογαριασμό της Γ.Γ.Α.Ε. 

30. Έγγραφα με τα οποία παρέχονται πληροφορίες στην 
Νομική Δ/νση του Υπ. Εξωτερικών που αφορούν σε αγωγές 
ή αιτήσεις αναγνώρισης απαιτήσεων κατά του Δημοσίου ή 
συμβιβασμού με αυτό. 

31. Η μέριμνα για την πλήρη κάλυψη των μηχανογραφικών 
αναγκών της Γ.Γ.Α.Ε, την τήρηση ηλεκτρονικών αρχείων και 
την ασφάλεια των συστημάτων. 

32. Η μέριμνα για την διακίνηση και συντήρηση οχημάτων 
της Γ.Γ.Α.Ε. 

33. Η μέριμνα για την επικοινωνία μέσω παγκοσμίων δικτύων. 

34. Θεωρήσεις των βιβλιαρίων νοσηλείας των υπαλλή¬ 
λων και των μελών της οικογένειας τους καθώς και κάθε 
σχετικό έγγραφο. 

35. Πράξεις θεώρησης των αντιγράφων των δικαιολο- 
γητικών και των λοιπών εγγράφων που βρίσκονται στους 
φακέλλους Προσωπικού Μητρώου των υπαλλήλων. 

36. Παραπεμπτήρια έγγραφα για υγειονομική εξέταση 
υπαλλήλων και υποψηφίων για διορισμό καθώς και για την 
εισαγωγή υπαλλήλων σε νοσοκομεία και κλινικές. 

37. Έγγραφα με τα οποία κοινοποιούνται στους υπαλλή¬ 
λους καταστάσεις που περιέχουν δηλωτικά στοιχεία της 
υπηρεσιακής τους κατάστασης καθώς και καταστάσεις 
προακτέων και μεταθετέων υπαλλήλων. 

38. Έγγραφα με τα οποία διαβιβάζονται συνταξιοδοτικοί 
φάκελλοι υπαλλήλων στην υπηρεσία συντάξεων. 

39. Θεώρηση των λειτουργικών δαπανών υπηρεσιών της 
Γ.Γ.Α.Ε. (για ύδρευση, καθαριότητα, ταχυδρομικά, τηλεπι¬ 
κοινωνιακά) ανεξάρτητα από το ύψος του ποσού. 

40. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων που έχουν εκδοθεί και εξοφλούνται μέσω του 
Ταμείου Παρακαταθηκών και Δανείων. 

41. Έγγραφα με τα οποία ζητούνται από τα ασφαλιστικά 
ταμεία των υπαλλήλων κρατήσεις αποδοχών και εισφορές 
που έχουν καταβληθεί αχρεωστήτως. 

42. Εντολές χορήγησης υλικού για τις ανάγκες της υπη¬ 
ρεσίας. Η μέριμνα για την καλή λειτουργία και συντήρηση 

του κτιριακού, μηχανολογικού και λοιπού εξοπλισμού των 
Υπηρεσιών της Γ.Γ.Α.Ε, των κατασκηνωτικών χώρων και 
των κέντρων φιλοξενίας. 

43. Εξεύρεση κατασκηνωτικών χώρων και κέντρων φιλο¬ 
ξενίας για την υλοποίηση των προγραμμάτων της Γ.Γ.Α.Ε. 

44. Η μέριμνα για την εκπόνηση μελέτης σκοπιμότητας 
από τεχνοοικονομικής άποψης για έργα στους χώρους 
στέγασης της Γ.Γ.Α.Ε, στους κατασκηνωτικούς χώρους και 
στα κέντρα φιλοξενίας. 

45. Εισήγηση για συμμετοχή σε επιτροπές επιβλέψεων 
και παραλαβής έργων στους χώρους αυτούς. 

46. Η μέριμνα για την δημιουργία υλικοτεχνικής υποδομής 
για τα προγράμματα της Γ.Γ.Α.Ε. 

47. Η μέριμνα για την εκπόνηση και επίβλεψη αρχιτε¬ 
κτονικών, στατικών και ηλεκτρομηχανολογικών μελετών 
κατασκευής και διαμόρφωσης κτιρίων και χώρων που 
εντάσσονται σε προγράμματα της Γ.Γ.Α.Ε. 

48. Η μέριμνα για την εύρυθμη λειτουργία των κτιρίων, 
κατασκηνώσεων και κέντρων φιλοξενίας της Γ.Γ.Α.Ε. 

49. Η μέριμνα για την κατάρτιση κτιριολογικών προγραμ¬ 
μάτων, προδιαγραφών και οδηγιών για μελέτες και έργα 
και η επίβλεψη υλοποίησης και συντήρησής τους. 

50. Η μέριμνα για την τήρηση αρχείου προόδου μελετών 
και έργων και η επεξεργασία στατιστικών τεχνικοοικονο- 
μικών στοιχείων. 

Αρθρο 4 

Από την ισχύ της απόφασης αυτής καταργείται κάθε 
προηγούμενη που ρυθμίζει το ίδιο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2006 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΑΣΣΙΜΗΣ 
-♦- 

Αριθμ. οικ. 218 (3) 

Διορισμός μέλους της Εθνικής Αναλογιστικής Αρχής (Ε.Α.Α.). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 9 παρ. 3 και 4 του ν.3029/ 
2002 «Μεταρρύθμιση Συστήματος Κοινωνικής Ασφάλισης» 
(ΦΕΚ 160/11.7.2002, τ.Α'), 

2. Τις διατάξεις του π.δ. 33/2006 «Διορισμός μελών της 
Κυβέρνησης και Υφυπουργών» (ΦΕΚ 35/15.2.2006, τ.Α'), 

3. Την υπ’ αριθμ. 7958/337/20.10.2004 κοινή απόφαση των 
Υπουργών Εσωτερικών, Δημόσιας Διοίκησης και Αποκέντρω¬ 
σης, Οικονομίας και Οικονομικών, Απασχόλησης και Κοινωνικής 
Προστασίας «Κανονισμός Εσωτερικής Λειτουργίας της Εθνικής 
Αναλογιστικής Αρχής (Ε.Α.Α.)» (ΦΕΚ 1639/5.11.2004, τ.Β'), 

4. Την υπ’ αριθμ. οικ. 94/24.3.2006 απόφαση προκήρυξης 
πλήρωσης μίας θέσης μέλους της Εθνικής Αναλογιστικής 
Αρχής, η οποία δημοσιεύθηκε σε δύο ημερήσιες εφημερίδες 
πανελλήνιας κυκλοφορίας, 

5. Τις υποβληθείσες αιτήσεις με τα απαιτούμενα δικαιο- 
λογητικά, αποφασίζουμε: 

διορίζουμε τον Εμμανουήλ Βαλαβάνη του Αριστείδη μέλος 
της Εθνικής Αναλογιστικής Αρχής πενταετούς θητείας. 

Ορίζουμε το Μιχαήλ Βαμβακά του Αναστασίου, μέλος της 
Εθνικής Αναλογιστικής Αρχής, ως Αντιπρόεδρο της Εθνικής 
Αναλογιστικής Αρχής για το υπόλοιπο της θητείας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάΐου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


Αριθμ. οικ. 195 (4) 

Σύσταση Επιτροπής Προσλήψεως οκτώ (8) ατόμων ως Ει¬ 
δικού Επιστημονικού Προσωπικού με σύμβαση εργασίας 
ιδιωτικού δικαίου ορισμένου χρόνου διάρκειας (2) δύο 
ετών για τη στελέχωση της Γραμματείας της Εθνικής 
Αναλογιστικής Αρχής (Ε.Α.Α.). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

Ι.Τις διατάξεις των άρθρων 9,10 παρ. 9 περ. α' και 10 παρ.16 
ν. 3029/2002 «Μεταρρύθμιση Συστήματος Κοινωνικής Ασφάλι¬ 
σης» (ΦΕΚ 160/11.7.2002, τ.Α'), όπως η τελευταία τροποποιήθη¬ 
κε με το άρθρο 32 παρ. 15 ν. 3232/2004 «Θέματα Κοινωνικής 
Ασφάλισης και άλλες διατάξεις» (ΦΕΚ 48/12.2.2004, τ.Α'), 

2. Τη διάταξη του άρθρου 15 της υπ’ αριθμ. 7958/337/2004 Κοινής 
Αποφάσεως των Υπουργών Δημόσιας Διοίκησης και Αποκέντρω¬ 
σης, Οικονομίας και Οικονομικών και Απασχόλησης και Κοινωνικής 
Προστασίας «Κανονισμός Εσωτερικής Λειτουργίας της Εθνικής 
Αναλογιστικής Αρχής (Ε.Α.Α.)» (ΦΕΚ 1639/5.11.2004, τ.Β'), 

3. Τη διάταξη του άρθρου 13 του ν. 2690/1999 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ 45/9.3.1999, τ.Α'), 

4. Τις διατάξεις του ν. 2190/1994 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης» (ΦΕΚ 28/3.3.1994, τ.Α'), όπως ισχύει σήμερα. 

5. Τη διάταξη του άρθρου 38 ν. 3086/2002 «Οργανισμός Νο¬ 
μικού Συμβουλίου του Κράτους και κατάσταση των Λειτουρ¬ 
γών και των Υπαλλήλων του» (ΦΕΚ 324/23.12.2002, τ.Α'), 

6. Τις διατάξεις του π.δ. 33/2006 «Διορισμός μελών της 
Κυβέρνησης και Υφυπουργών» (ΦΕΚ 35/15.2.2006, τ.Α'), 

7. Το υπ’ αριθμ. ΔΙΠΠ/Φ.ΕΓΚΡ.7/6408/26.4.2006 έγγραφο 
του Υπουργείου Εσωτερικών, Δημόσιας Διοίκησης και Απο¬ 
κέντρωσης περί εγκρίσεως προσλήψεων οκτώ ατόμων ως 
ειδικού επιστημονικού προσωπικού, 

8. Το υπ’ αριθμ. 43870/19.4.2006 έγγραφο του Νομικού 
Συμβουλίου του Κράτους περί ορισμού τακτικού και ανα¬ 
πληρωματικού μέλους, 

9. Το υπ’ αριθμ. 15732/19.4.2006 έγγραφο του Ανωτάτου 
Συμβουλίου Επιλογής Προσωπικού (Α.Σ.Ε.Π.) περί ορισμού 
τακτικού και αναπληρωματικού μέλους, 

10. Την από 11.4.2006 απόφαση της Εθνικής Αναλογιστικής 
Αρχής περί ορισμού Γραμματέα, 

11. Την ανάγκη για στελέχωση της Γραμματείας της Εθνι¬ 
κής Αναλογιστικής Αρχής, αποφασίζουμε: 

Τη σύσταση πενταμελούς Επιτροπής για την επιλογή και 
πρόσληψη οκτώ (8) ατόμων με σύμβαση εργασίας ιδιωτικού 
δικαίου ορισμένου χρόνου διάρκειας δύο (2) ετών προς πλή¬ 
ρωση των κενών οργανικών θέσεων του Ειδικού Επιστημονι¬ 
κού Προσωπικού της Εθνικής Αναλογιστικής Αρχής (Ε.Α.Α.). 

Η Επιτροπή απαρτίζεται από τους: 

1. Ευάγγελο Δημητρακάκη, Πρόεδρο της Εθνικής Αναλο- 
γιστικής Αρχής, 

2. Μιχαήλ Βαμβακά, Μέλος της Εθνικής Αναλογιστικής Αρχής, 

3. Κωνσταντίνο Πάντο, Μέλος της Εθνικής Αναλογιστικής Αρχής, 

4. Κωνσταντίνο Τράκα, Σύμβουλο του Ανωτάτου Συμβου¬ 
λίου Επιλογής Προσωπικού, με αναπληρωματικό μέλος το 
Βελισσάριο Καράκωστα, 

5. Δήμητρα Κεφάλα, Πάρεδρο του Νομικού Συμβουλίου 
του Κράτους, με αναπληρωματικό μέλος την Αναστασία 
Ζαφειριάδου. 

Πρόεδρος της Επιτροπής ορίζεται ο Ευάγγελος Δημη- 
τρακάκης. 

Γραμματέας της Επιτροπής ορίζεται η Σταυρούλα Μάγγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

